
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 481 


10 Ιουνίου 1997 


ΠΟ ΛΕΔΟΜ ΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης τμήματος του οικισμού 
Σχηματαρίου Δήμου Σχηματαρίου (Ν. Βοιωτίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 4), 6 (παρ. 1, 4, 5 
και 6) και 7 (παρ. 1,2 και 4) του Ν. 1337/1983 «Επέκταση 
των πολεοδομικών σχεδίων, οικιστική ανάπτυξη και σχετι¬ 
κές ρυθμίσεις» (Α' 33), όπως το άρθρο 6 τροποποιήθηκε 
με την παρ. 2 του άρθρου 8 του Ν. 1512/1985 «Τροποποί¬ 
ηση και συμπλήρωση πολεοδομικών διατάξεων, ρύθμιση 
συναφών θεμάτων και θεμάτων του Ταμείου Νομικών» (Α' 
4). 

2. Τις διατάξεις των άρθρων 1, 2, 3, 9, 11 και 29 του 
Ν.Δ/τος της 17.7.1923 «Περί σχεδίων πόλεων κλπ.» (Α' 
228) όπως μεταγενέστερα τροποποιήθηκαν και συμπλη¬ 
ρώθηκαν. 

3. Τις διατάξεις των άρθρων 6 (παρ. 1) 7, 8, 9 του Ν. 
1577/1985 «Γενικός Οικοδομικός Κανονισμός» (Α’ 210) 
όπως τροποποιήθηκαν με το άρθρο 13 (παρ. 1,2,3) του 
Ν. 1647/1986 «Οργανισμός Κτηματολογίου και Χαρτο¬ 
γραφήσεων Ελλάδας «ΟΚΧΕ» και άλλες σχετικές διατά¬ 
ξεις (Α' 141) και το άρθρο 1 (παρ. 3, 4) του Ν. 1772/1988 
«Τροποποίηση διατάξεων του Ν. 1577/1985 «ΓΟΚ» και 
άλλες σχετικές διατάξεις» (Α' 91). 

4. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α 137) όπως 
αυτό προστέθηκε με το άρθρο 27 του Ν. 2081 /1992 (Α' 
154). 

5. Την 87625/5002/21.3.1989 απόφαση του Υπουρ¬ 
γού Περιβάλλοντος Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (Γ.Π.Σ) του οικι¬ 
σμού Σχηματαρίου Κοινότητας Σχηματαρίου (Ν. Βοιωτίας) 
(Δ' 391) όπως επαναδημοσιεύτηκε με την 60822/2617/ 
13.4.1993 απόφαση του Υφυπουργού Περιβάλλοντος, 
Χωροταξίας και Δημοσίων Έργων (Δ' 1279). 

6. Την 102980/6714/1996 απόφαση του Υπουργού 
Περιβάλλοντος, Χωροταξίας και Δημοσίων Έργων» Χαρα¬ 
κτηρισμός ως πυκνοδομημένου τμήματος του οικισμού 


Σχηματαρίου Δήμου Σχηματαρίου (Ν. Βοιωτίας)». 

7. Τις 44/1991, 136/1991, 150/1991 έως και 155/ 
1991, 4/1993, 65/1993, 236/1993, 315/1993, 140/ 
1994 και 199/1994 γνωμοδοτήσεις του κοινοτικού συμ¬ 
βουλίου και 21 /1996 και 64/1996 γνωμοδοτήσεις του Δη - 
μοτικού Συμβουλίου Σχηματαρίου. 

8. Τις 1/συν. 13/14.5.1992, 3/συν. 12/7.5.1992, 3/ 
συν. 16/1.6.1992, 1/συν. 17/8.6.1992, 1/συν. 18/ 
18.6.1992, 1/συν. 20/2.7.1992, 2/συν. 14/15.7.1993, 
2/συν. 9/9.6.1994, 8/συν. 16/1.12.1994 και 1/συν. 
5/10.5.1996 γνωμοδοτήσεις του Συμβουλίου, Χωροτα¬ 
ξίας Οικισμού και Περιβάλλοντος νομού Βοιωτίας. 

9. Τη ν 501 /1996 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

10. Το γεγονός ότι από τις κανονιστικές διατάξεις αυτού 
του διατάγματος δεν προκσλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

11. Την 96/1997 γνωμοδότηση του Συμβουλίου της 
Επικράτειας με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Έγκρίνεται το πολεοδομικό σχέδιο του οικισμού Σχημα¬ 
ταρίου Δήμου Σχηματαρίου (Ν. Βοιωτίας) ως εξής: 

1. Των τμημάτων του, που είναι οικισμός προϋφιστάμε- 
νος του έτους 1923, που έχουν χαρακτηρισθεί ως πυκνο- 
δομημένα με την 102980/6714/1996 απόφαση του 
Υπουργού Περιβάλλοντος, Χωροταξίας και Δημοσίων Έρ¬ 
γων με τις διατάξεις των άρθρων 1 και 2 του Ν.Δ/τος της 
17.7.1923. 

2. Τμημάτων πυκνσδομημένων εκτός σχεδίου και εκτός 
ορίων οικισμού προ του 1923, αραιοδομημένων και αδό- 
μητων με τις διατάξεις του Ν. 1337/1983. 

3. Καθορίζονται οικοδομήσιμοι χώροι, οδοί, πεζόδρο- 
μοι, κοινόχρηστοι χώροι - κοινόχρηστοι χώροι πρασίνου, 
χώρος γυμνασίου - λυκείου, κέντρου υγείας, νηπιαγω¬ 
γείου κοινοτικού καταστήματος, χονδρεμπορίου, δημοτι¬ 
κού σχολείου - πολιτιστικών δραστηριοτήτων χώροι βρε¬ 
φονηπιακού σταθμού, πλατείας, δημοτικού σχολείου, παι¬ 
δικού σταθμού, όπως οι ρυθμίσεις αυτές φαίνονται στα 
πέντε (5) σχετικά χρωματισμένα πρωτότυπα διαγράμματα 
κλίμακα 1:1000 που θεωρήθηκαν από τον Προϊστά¬ 
μενο της Δ/νσης Τοπογραφικών Εφαρμογών με την 

9897/1997 πράξη του και που αντίτυπά τους σε φωτοσμί¬ 
κρυνση δημοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της περιοχής της οποίας το πο- 
λεοδομικό σχέδιο εγκρίνεται με την παρ. 2 του άρθρου 1 
του παρόντος και καθορίζονται οι όροι και περιορισμοί δό¬ 
μησης της περιοχής της οποίας το πολεοδομικό σχέδιο 
εγκρίνεται με την παραγρ. 1 του ίδιου άρθρου. 

Άρθρο 3 

Στους οικοδομήσιμους χώρους της παραπάνω περιοχής 
επιτρέπεται η χρήση γενικής κατοικίας όπως προσδιορίζε¬ 
ται από το άρθρο 3 του από 23.2.1987 Π.Δ/τος (Δ 166). 

Άρθρο 4 

Στο πρόσωπο των οικοπέδων οικοδομημένων ή μη επι¬ 
βάλλεται προκήπιο πλάτους τεσσάρων (4) και πέντε (5) 
μέτρων, όπως φαίνεται στα διαγράμματα του άρθρου 1. 

Άρθρο 5 

Τα ελάχιστα όρια εμβαδού και προσώπου καθώς και οι 
λοιποί όροι και περιορισμοί δόμησης των οικοπέδων καθο¬ 
ρίζονται κατά τομείς I II και III ως εξής: 

Α. Τομέας I (πυκνοδομημένα τμήματα οικισμού προϋφι- 
στάμενου του έτους 1923). 

1. Ελάχιστο πρόσωπο: δέκα πέντε (15) μέτρα. 

Ελάχιστο εμβαδόν: τριακόσια (300) τ.μ. 

2. Κατά παρέκκλιση των διατάξεων της προηγουμένης 
παραγράφου τα οικόπεδα θεωρούνται άρτια και οικοδομή¬ 
σιμα εφόσον κατά τη δημοσίευση του παρόντος δ/τος 
έχουν ελάχιστο πρόσωπο 6 μέτρα, ελάχιστο εμβαδόν 100 
τ. μέτρα. 

3. Μέγιστο ποσοστό κάλυψης των οικοπέδων: εβδομή¬ 
ντα τοις εκατό (70%) της επιφάνειας τους. 

4. Συντελεστής δόμησης, ένα και δύο δέκατα (1, 2). 

5. Μέγιστο επιτρεπόμενο ύψος των ανεγερθησομένων 
κτιρίων: εννέα (9) μέτρα. 

Β. Τομέας II (πυνοδομημένα τμήματα οικισμού προ του 
1923). 

1. Ελάχιστο πρόσωπο: δέκα πέντε (15) μ. 

Ελάχιστο εμβαδόν: τριακόσια (300) τ.μ. 


2. Κατά παρέκκλιση των διατάξεων της προηγουμένης 
παραγράφου τα οικόπεδα θεωρούνται άρτια και οικοδομή¬ 
σιμα εφόσον κατά τη δημοσίευση του παρόντος δ/τος 
έχουν ελάχιστο πρόσωπο 6 μέτρα, ελάχιστο εμβαδόν 100 
τ. μέτρα. 

3. Μέγιστο ποσοστό κάλυψης των οικοπέδων: εξήντα 
τοις εκατό (60%) της επιφάνειας τους. 

4. Συντελεστής δόμησης: ένα (1,00). 

5. Μέγιστο επιτρεπόμενο ύψος των ανεγερθησομένων 
κτιρίων: οκτώ (8,00) μέτρα. 

Γ. Τομέας III. 

1. Ελάχιστο πρόσωπο: δέκα πέντε (15) μέτρα 

Ελάχιστο εμβαδόν: τετρακόσια (400) τ. μέτρα 

2. Μέγιστο ποσοστό κάλυψης των οικοπέδων: σαράντα 
τοις εκατό (40%) της επιφάνειας τους. 

3. Συντελεστής δόμησης: έξι δέκατα (0,6) 

4. Μέγιστο επιτρεπόμενο ύψος των ανεγερθησομένων 
κτιρίων: οκτώ (8,00) μέτρα. 

Δ. Για τους τομείς I, II και III ισχύουν τα εξής: 

1. Επιπλέον των διατάξεων των παραγράφων Α1, Α2, 
Β1, Β2 και Γ1, απαιτείται όπως στο οικοδομήσιμο τμήμα 
του οικοπέδου εγγράφεται κάτοψη κτιρίου με ελάχιστη 
επιφάνεια πενήντα (50) τ.μ. και ελάχιστη πλευρά πέντε (5) 
μέτρα. 

2. Πάνω από το μέγιστο επιτρεπόμενο ύψος των κτιρίων 
επιβάλλεται η κατασκευή στέγης ύψος ενός και μισού 
(1,50) μέτρου. 

Άρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Πειραιάς, 16 Μαίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

